ที่จอดรถเยอะแยะมากมาย แถมร้านนี้ปิดดึกมาก ราว ๆ ตี 3 ครึ่ง ออกจากผับบาร์หรือเลิกงานดึกก็ยังมีข้าวให้กิน อาหารที่ร้านก็มีทั้งที่ทำสำเร็จไว้แล้วกับทำใหม่ วันนี้ลองอาหารที่ทำไว้แล้วคือจับฉ่าย ไส้หมูพะโล้ และผัดมะเขือยาว รสชาติดีทีเดียว จับฉ่ายไม่มันเลี่ยน แฟนบอกอร่อยกว่าร้านดังในหาดใหญ่อีก ไส้หมูพะโล้ก็เปื่อยดี ไม่เหนียว สั่งอาหารปรุงใหม่คือผัดแขนงปลาเค็มกับไข่เจียว ก็ได้ไวดี อร่อยดีด้วย ข้าวต้ม 1 ข้าวสวย 3 น้ำแข็ง 1 ถัง กับอาหารที่บอกไป รวมแล้ว 310 บาท ก็ถือว่าปานกลาง ใครผ่านมาลองแวะได้ ร้านเปิดประมาณ 4 โมงเย็นค่ะ